Arktinis ryklys
Arktinis ryklys arba Grenlandinis ryklys (Somniosus microcephalus) – poliarinių ryklių genties stambių ryklių rūšis. Paplitę daugiausia Šiaurės Atlanto šiaurinėje dalyje ir Arkties vandenyne. Arktiniai rykliai yra ilgiausiai gyvenantys stuburiniai (manoma, kad gyvena 300-500 metų), tai taip pat viena stambiausių ryklių rūšių. Maisto racionas platus, minta įvairiu prieinamu maistu. Dėl adaptacijos gyventi dideliame gylyje ryklių audiniuose yra didelė trimetilamino N-oksido koncentracija, dėl to jų mėsa yra toksiška.